Kuinka käy, kun kauniissa saaristossa laivamatkustelevat ihmiset törmäävätkin kariin ja Anna Duuni –laiva uppoaa? Ehkä se riippuu ihmisistä itsestään, sillä autiolle saarelle päätyvät kansalaiset joutuvat nyt rakentamaan oman yhteiskuntansa. Lorvitko vai yritätkö saada aikaan jotain?

Turun Seudun Työtä Sosiaalisuutta Terveyttä ry on sitoutumaton työttömien edunvalvontajärjestö. Porukan väsäämän TST-pelin taustoja ei yhdistys verkossa tai Facebookissa sen kummemmin avaa, mutta olettaisin sen olevan sekä jäsenten puhdepuuhaa että yritystä herättää myös nuorempien työttömien mielenkiintoa asioiden hoitamiseen.

Selaimessa toimivaa seikkailua voi pelata alta löytyvästä linkistä.

Lisätietoja: http://www.tstry.com/peli/